For bare to måneder siden kunne Eva Hartmann Mortensen ikke engang lufte sin hund. - Det var et liv i helvede, med masser af smerter, man slet ikke kan beskrive, siger hun Siden 2004 har hun kæmpet mod voldsomme smerter som følge af diskusprolaps. Nogle nerver havde taget skade og beskeden fra lægerne på Aalborg sygehus var tydelig. Eva Hartmann Mortensens smerter var kroniske og det eneste de kunne tilbyde var smertestillende medicin og samtale terapi. - Sidst kunne jeg ikke bevæge mit venstre ben og kun ligge i seng fra morgen til aften, siger hun. Heldigvis fandt Eva Hartmann Mortensen, mere eller mindre tilfældigt, selv en behandling i Tyskland. På Betaklinikken i Bonn har de specialiseret sig i at behandle beskadigede nerver, og nu fire behandlinger og kun 9000 kroner senere, er problemet løst. Et tysk mirakel kalder hun det selv, men tilbage er der også en mistro til det danske system. - Jeg synes det er helt utroligt at der findes sådan noget vi ikke kender til, så jeg vil så gerne fortælle det til alle at det findes, siger hun.

Opsummering:
De danske læger havde opgivet en kvinde fra Fløe ved Støvring, til et liv med kroniske smerter.
Hun måtte selv finde behandlingen i Tyskland. Nu, fire år senere, er smerterne væk.